Bussikuljetus on ilmainen. Jokainen ostaa itse rannekkeen / lipun laitteisiin.
Perhematka PowerParkiin la 20.7.2024 Lähtö linja-autoaseman pihasta klo 9.30. Lähtö takaisin klo 16.00. Ilmainen kuljetus. HUOMA! Ilmoittautuminen alkaa 4.7. klo 9.00, Raija p. 040 518 2001. 50 ensin ilmoittautunutta pääsee mukaan. MLL:n Kauhajoen yhdistyksen jäsen saa rannekkeesta avustusta 15 € jälkikäteen. Tilaisuuden järjestää: Kauhajoen kaupungin Monikulttuurisuustoimikunta
Kauhajoen kaupungin Monikulttuurisuustoimikunta
Vietetään yksi heinäkuun lauantai PowerParkissa
Rita Kostaman luento ”Tuloksellinen kotouttaminen”
Tilaisuuden alussa kahvitarjoilu klo 17.30. Rita Kostaman luento ”Tuloksellinen kotouttaminen” torstaina 12.9.2024 klo 18-20, Kauhajoen Kulttuuritalolla. Rita Kostama on kahden lapsen äiti, yksityisyrittäjä, kotoutumisasiantuntija, Järvenpään kaupunginvaltuutettu, vuoden pakolaisnainen 2016 ja paljon muuta. Rita Kostaman pakolaismatka Ruandasta Suomeen kesti neljä vuotta. Hän tuli Suomeen kiintiöpakolaisena vuonna 1998. Hän aloitti Suomessa opiskelut ja vuonna 2005 hän valmistui yo-merkonomiksi ja keväällä 2015 taloushallinnon tradenomiksi. Ritalle liikunta, luonto ja vapaaehtoistyö ovat lähellä sydäntä. ”Olen iloinen, ahkera ja sosiaalinen, eikä minulta puutu rohkeutta”, hän kertoo. Rita – Sitruunapuun varjoista Suomeen Leena Lukkari on kirjoittanut Rita Kostamasta kirjan ”Rita – Sitruunapuun varjoista Suomeen”. Kirjan tarina on kertomus pakomatkasta Ruandan kansanmurhan alta Suomeen ja uuden elämän aloittamisesta. Koskettava tarina on sekä todenmukainen kuvaus pakolaisuudesta, että rohkaiseva ja inspiroiva esimerkki sinnikkyydestä. Tilaisuuteen on kaikilla vapaa pääsy. Tervetuloa! Tilaisuuden järjestää Kauhajoen kaupungin Monikulttuurisuustoimikunta
Kotoutumisasiantuntija Rita Kostama kertoo, miten tuloksellinen kotouttaminen onnistuu
Mikko Joensuu saapuu taide- ja kulttuurikeskus Kalevan Navetalle 13.9.2024. Ovet klo 19:00, esiintymisaika 20:00 Tapahtuma on ikärajaton. Joensuu on hehkutettu laulaja-lauluntekijä, jonka tuorein albumi Long Ark ilmestyi seitsemän vuoden tauon jälkeen tammikuussa 2024. Kymmenen kappaletta sisältävä 82-minuuttinen albumi on kerännyt ylistystä ulkomaita myöden. Albumin helmikuinen julkaisukonsertti Helsingin Musiikkitalolla oli loppuunmyyty. “Long Ark -teema tarkoittaa minulle kahta asiaa; ihmisen tietoisuuden isoa kaarta tai venettä, jossa jokainen ihminen voi pienen hetken olla tietoisena olentona ja käydä läpi yhteyttä ja merkitystä ja omaa olemassaoloansa.” – Mikko Joensuu Mikko Joensuun 2015-2017 vuosina ilmestynyt albumitrilogia Amen oli ainutlaatuinen kokonaistaideteos, joka poiki tekijälleen mm. Teosto-palkinnon. Artisti tunnetaan myös Joensuu 1685 -yhtyeen laulajana.
Hehkutettu laulaja-lauluntekijä Mikko Joensuu saapuu Kalevan Navetan Hugo-saliin syksyllä 2024 tuoreen Long Ark albumin saattelemana.
Palliatiivinen hoito - Muutoksessa mahdollisuus Seinäjoen pääkirjastossa
Etelä- Pohjanmaan hyvinvointialueen palliatiivinen keskus järjestää rinnakkaistapahtumana avoimen yleisötilaisuuden 9.10.2024. SPLY, SPHY, PallTu ja Syöpäjärjestöt järjestävät yhteistyössä HUS:n hyvinvointialueen Palliatiivisen keskuksen kanssa Palliatiivinen hoito - Muutoksessa mahdollisuus teemalla ohjelman, joka striimataan yhteistyössä YLE:n kanssa. Avoimen yleisötilaisuuden alussa on kahvitus ja vapaan keskustelun mahdolllisuus. Tilaisuudessa seurataan yhdessä striimausta joka tulee Helsingistä. Ohjelman lopussa on mahdollisuus tavata palliatiivisen hoidon ammattilaisia Aallon kirjasto, Studio, Alvar Aallon katu 14.
Etelä-Pohjanmaan hyvinvointialue/palliatiivinen keskus & Seinäjoen kaupunginkirjasto
Tiistaina 10.9. vietetään Kalevan päivää! Kalevan päivän kunniaksi taide- ja kulttuurikeskus Kalevan Navetassa on luvassa tarjouksia ja yllätyksiä. Seinäjoen taidehalli: vapaa pääsy näyttelyihin kaikille Kaleva-nimisille! Ravintola Äärellä: kahvi/tee ja Kalevan Navetta -leivos yhteensä 4,50 € (norm. 7,00 €). Taito Shop: Kotiseutu-tarjotin + Kalevan Navetta tee tarjouksessa 19,50 € (norm. 23,50 €) Talokierros ja näyttelyvierailu klo 16-16.45. Näyttelylipun hinnalla 6/4 €. Kierroksella kuullaan Kalevan Navetan historiasta ja vieraillaan esillä olevissa näyttelyissä Taidehallin oppaan johdolla. Lähtö Kalevan Navetan ala-aulasta klo 16. Aarrejahti: piilotamme Kalevan päivänä taloon tuotepalkintoja. Kuvavihjeitä julkaistaan Kalevan Navetan Instagramin ja Facebookin tarinoissa päivän aikana. Nopein löytäjä voittaa palkinnon itselleen!
Taide- ja kulttuurikeskus Kalevan Navetta
Kalevan päivän kunniaksi taide- ja kulttuurikeskus Kalevan Navetassa on tarjouksia ja yllätyksiä.
Puolalaisen elokuvan ilta Seinäjoen pääkirjastossa
Święto ognia (Tulijuhla) -K12- 2023, 95 min. Ohj. Kinga Dębska Rooleissa: Paulina Pytlak, Tomasz Sapryk, Joanna Drabik, Kinga Preis, Karolina Gruszka Lämminhenkinen elokuva perheestä ja vaikeuksien voittamisesta. 20-vuotias Nastka, elokuvan kertoja, syntyi CP-vammaisena. Tämän seurauksena hänen maailmansa koostuu ensisijaisesti huoneessa olevasta ikkunasta, josta hän näkee kadun. Joka päivä Nastka tarkkailee ohikulkijoita, naapureita tai rakastettuaan Mateuszia. Hänen sisarensa Łucja on kunnianhimoinen ja urakeskeinen tanssija kansallisbaletissa. Łucja kuitenkin saa vakavan vamman pian pääroolin saamisen jälkeen. Nastkaa hoitaa tyttöjen isä Poldek yksin. Vaikka hän rakastaa tyttäriään ja tekee kaikkensa, hän ei ole koskaan kohdannut vaimonsa kuolemaan liittyvää surua. Perhe-elämän muutosten liikkeellepaneva voima tulee naapuri Józefinalta. Hänen ansiostaan Nastka onnistuu läpäisemään ylioppilastutkinnon ja Poldek karkoittamaan menneisyyden demonit. Aallon kirjasto, Studio, Alvar Aallonkatu 14.
Seinäjoen kaupunginkirjasto & Seinäjoen Seudun Suomi-Puola yhdistys
Tilaisuus on avoin kaikille ja se on maksuton. K 12
Mainio tilaisuus kuulla tanssittavia ja tunnelmallisia soul-, pop- ja jazz-klassikoita upean ryhmän esittämänä Seinäjoen Nuorisokeskuksessa sunnuntaina 6.10. klo 16.00! Solisteina hurmaavat ja taidokkaat laulajat Etelä-Pohjanmaalta: Marilii, Mariam Sandhu, Tiina Viertola ja Henriikka Warmbold. Ladies Sing Soul -yhtyeessä soittavat musiikin ammattilaiset: Timo Kiprianoff - kitara Tuomo Tiitinen - koskettimet Tuomo Kallio - basso Jussi Lahtinen - rummut Jukka Ojaniemi - perkussiot Liput 15 euroa (käteinen, MobilePay) Lämpimästi tervetuloa!
Soul- ja pop-konsertti Seinäjoella feat. Marilii, Mariam Sandhu, Tiina Viertola ja Henriikka Warmbold
Huhuu! Ilmiöiden Yö kutsuu sinut monipuolisen kulttuurisisällön pariin! Seinäjoen uusi kaupunkitapahtuma tarjoaa kaupunkilaisille mahdollisuuden kokea monitaiteista kulttuuritarjontaa yhden illan aikana. Ilmiöiden yötä vietetään 6.9.2024 klo 17-22 ympäri kaupunkia. Kalevan Navetan Ilmiöiden Yön ohjelma: Afterwork Art ja Taidehallin ilmaispäivä Klo 17–22 Seinäjoen kesäkuvataiteilija Henri Airon näyttelyinstallaatio ______ aateloi ihmisen esillä Itikassa (2. krs). Klo 17–22 Taidenäyttelyavajaiset: Hevonen, robotti ja mittaamaton -näyttely avoinna yleisölle, Halli (2. krs) Klo 18–18.30 Avajaispuheet ja taiteilijahaastattelu, Soittotila Kammio (1. krs.). Haastattelun jälkeen taiteilija Tove Kjellmark on tavattavissa Halli-näyttelytilassa. Klo 19-20 SKOR-klubi: Sing-a-long tangokaraoke, Hugo-sali (2. krs) Klo 20-20.30 Tanssielokuvanäytös, Soittotila Kammio (1. krs). Näytöksen jälkeen tanssitaitelija, koreografi ja elokuvantekijä Mia Malviniemi tavattavissa. Klo 20.30–21 Taiteilija Henri Airo esittelee installaatiotaan Itikassa (2. krs) Klo 21–21.45 Näyttelykierros Taidehallin kuraattorin seurassa. Aloitus Halli-näyttelytilasta (2. krs) Kaikkeen ohelmaan on vapaa pääsy! Ilmiöiden Yössä on lisäksi paljon muuta ohjelmaa. Katso tarkemmat tiedot ja aikataulu osoitteesta: www.taideseinajoki.fi/ilmioidenyo Tapahtumaa ja ohjelmaa järjestävät Seinäjoen kulttuuri- ja taideverkoston toimijat sekä alueen yritykset ympäri kaupunkia. Ilmiöiden Yössä on mahdollisuus kokea taidetta, musiikkia, teatteria, elokuvia, viihdettä, elämyksiä ja ilmiöitä.
Monitaiteista kulttuuritarjontaa, elämyksiä ja ilmiöitä!
Peräseinäjoki Satuhieronta Kuvaaja Mikko Törmänen.jpeg
Syksyinen satuhierontatuokio Peräseinäjoen kirjastossa
Syksyinen satuhierontatuokio Peräseinäjoen kirjastossa ti 17.9.2024 klo 18.00 Satuhierontatuokio on noin puolen tunnin mittainen kokemuksellinen, sadunhohtoinen matka aisteihin, läsnäoloon ja rentoutumiseen. Käytännössä Satuhieronta on satujen, mielikuvien ja lorujen yhdistämistä kosketukseen ja kevyeen hierontaan. Tuokio on suunnattu n. 4 v. ja sitä isommille lapsille yhdessä vanhemman kanssa. Ota mukaan lapselle vintti tai makuualusta sekä halutessasi pieni tyyny. Tuokion vetäjänä toimii koulutettu satuhierontaohjaaja Kaija Lepistö. Satuhieronta on Suomessa kehitetty menetelmä. Lisätietoja satuhieronnasta Mitä Satuhieronta on? - Satuhieronta™ - Satuhieronta luo aitoja yhdessäolon hetkiä ja auttaa aikuistakin rentoutumaan. - Satuhieronta mahdollistaa jakamattoman huomion hetkiä ja nähdyksi tulemista. - Satuhieronta sopii hyvin rauhoittamaan myös arjen kiireistä tunnelmaa Tervetuloa lapsesi kanssa läsnäolevan kosketuksen, satujen ja rentoutumisen maailmaan!
Satuhierontatuokio Peräseinäjoen kirjastossa
Kirjastokerho 3. -luokkalaisille Peräseinäjoen kirjastossa
Kirjastokerho 3. -luokkalaisille kokoontuu joka maanantai Peräseinäjoen monipalvelukirjastolla kello 13.30–14.30. Kerhossa pelataan hauskoja pelejä, askarrellaan, luetaan ja kuunnellaan yhdessä kirjoja, tutustutaan kirjoihin ja eri kirjallisuuden lajeihin. Kerhoon osallistuvan lapsen ei tarvitse olla hyvä tai varma lukija. Tavoitteena on edistää lasten kiinnostusta kirjoja ja lukuharrastusta kohtaan, madaltaa kynnystä tarttua uuteen kirjaan ja harjaannuttaa lukemista leikin ja tekemisen varjolla. Lukeminen harjaantuu lähes huomaamatta. Kerho on ilmainen. Ei ilmoittautumista. Omat eväät saa syödä ennen kerhon alkua. Tervetuloa mukaan!
Huilutaiteilija Sami Junnosen ja pianisti-säveltäjä Tuomas Turriagon konsertti
Kansainvälistä solistiuraa tekevän huilutaiteilija Sami Junnosen ja monipuolisesti ansioituneen pianisti-säveltäjä Tuomas Turriagon konsertissa kuullaan ranskalaisen ja saksalaisen huilukirjallisuuden merkkiteoksia. Poulencin, Debussyn ja Bonisin sävellykset ovat syntyneet 1900-luvun Pariisissa, jossa huilu koki uuden heräämisen. Menneen kesän muistoja sävyttää iki-ihana Schumannin pianokappale Träumerei ja tunnelmallisen syysillan päättää Schubertin muunnelmateos, joka on romanttisen huilumusiikin merkittävin kulmakivi. Konsertin kesto noin 1 tunti. Vapaa pääsy. Konsertin tarjoaa Alavuden kaupungin kulttuuripalvelut sekä Lakeudenportin kansalaisopisto.